open-index/open-wikipedia-markdown huggingface dataset:
ছত্রাকবিজ্ঞান

[থাম্ব|300x300পিক্সেল| [মাশরুম  ছত্রাকের এক ধরনের প্রজনন অঙ্গ হিসাবে বিবেচিত হয়। ]]
**ছত্রাকবিজ্ঞান** হলো জীববিজ্ঞানের একটি শাখা যা ছত্রাক, ছত্রাকের বংশাণুবিজ্ঞান এবং প্রাণরসায়ন বৈশিষ্ট্য, ছত্রাকের শ্রেণিবিন্যাস এবং সনাতনী ঔষধ, খাদ্য, ছত্রাকের বিষাক্ততা ও সংক্রমণ ইত্যাদির উৎস হিসেবে  ছত্রাকের উপযোগিতা নিয়ে আলোচনা করে।

যে জীববিজ্ঞানী ছত্রাকবিজ্ঞানের বিশেষজ্ঞ তাকে ছত্রাকবিজ্ঞানী বলা হয়।

উদ্ভিদের বিভিন্ন রোগের অধ্যয়ন বা ফাইটোপ্যাথোলজির  সাথে ছত্রাকবিজ্ঞান নিবিড়ভাবে সম্পর্কিত। কারণ, উদ্ভিদের বেশিরভাগ সংখ্যক রোগ ছত্রাক দ্বারা সংক্রমিত হয়।

## সাধারণ বর্ণনা
*মাইকোলজি*  শব্দটি গ্রীক থেকে এসেছে: μύκης ( *মুকস* ), যার অর্থ "ছত্রাক" এবং প্রত্যয়   ( *-লগিয়া* ), যার অর্থ "অধ্যয়ন"। ঐতিহাসিকভাবে, ছত্রাকবিজ্ঞান  উদ্ভিদবিজ্ঞানের একটি শাখা হিসেবে বিবেচিত হত। কেননা,  ছত্রাক বিবর্তনীয়ভাবে উদ্ভিদের চেয়ে প্রাণীদের সাথে ঘনিষ্ঠভাবে সম্পর্কিত।  কয়েক দশক আগে পর্যন্তো এই তথ্য স্বীকৃত ছিল না।  । শুরুর দিকে   ছত্রাকবিজ্ঞানীদের মধ্যে রয়েছেন মধ্যে এলিয়াস ম্যাগনাস ফ্রাইস, ক্রিশ্চিয়ান হেনড্রিক পার্সুন, অ্যান্টন ডি বারি, এলিজাবেথ ইটন মোর্স এবং লুইস ডেভিড ভন শোয়াইনিৎয উল্লেখযোগ্য।

অনেক ছত্রাক প্রতিবিষ, অ্যান্টিবায়োটিক এবং অন্যান্য গৌণ বিপাক উৎপাদন করে। উদাহরণস্বরূপ, সার্বজনীন (বিশ্বব্যাপী) মহাজাতি ফিউসারিয়াম (*Fusarium)* এবং মানুষের স্বাস্থ্যে ফিউসারিয়াম কর্তৃক উৎপাদিত প্রতিবিষের প্রভাব নিয়ে আব্রাহাম জফের বিস্তর গবেষণা উল্লেখযোগ্য।

## ইতিহাস
এটা বিশ্বাস করা হয় যে, মানুষ প্রাগৈতিহাসিক সময় থেকেই খাদ্য হিসাবে মাশরুম সংগ্রহ করা শুরু করে। সর্বপ্রথম ইউরিপিডস (খ্রিস্টপূর্ব ৪৮০-৪০৬) এর রচনায় মাশরুম সম্পর্কে লিপিবদ্ধ করা হয়েছিল। সর্বপ্রথম গ্রীক দার্শনিক থিওফ্রাস্টোস অফ ইরেসোস (খ্রিস্টপূর্ব ৩ ৩৭১-২৮৮ ) উদ্ভিদকে নিয়ম মেনে শ্রেণিবদ্ধ করার চেষ্টা করেছিলেন। এই তালিকায় মাশরুম নির্দিষ্ট অঙ্গ অনুপস্থিত এমন উদ্ভিদ হিসাবে লিপিবদ্ধ করা হয়েছিল। এরপরে প্লিনি দ্য এল্ডার (২৩ &ndash; ৭৯ AD খ্রিস্টাব্দ) তার এনসাইক্লোপিডিয়া *ন্যাচারালিস ইস্তোরিয়াতে* ট্রাফলস সম্পর্কে লিখেন।

## মাইকোলজি এবং ঔষধ আবিষ্কার
কয়েক শতাব্দী ধরে,  চীন, জাপান এবং রাশিয়ায় লোকজ ওষুধ হিসাবে মাশরুম নথিভুক্ত করা হয়েছে।  যদিও লোকজ ঔষধ হিসেবে মাশরুমের ব্যবহার মূলত এশীয় মহাদেশ কেন্দ্রিক, তবে বিশ্বের অন্যান্য অঞ্চলের মতো মধ্য প্রাচ্য, পোল্যান্ড এবং বেলারুশের লোকেরা ওষধি উদ্দেশ্যে মাশরুম ব্যবহার করে বলে নথিতে পাওয়া যায়।

## আরো দেখুন

* মাশরুম
* প্রতিবিষ
* পরজীবীবিজ্ঞান

## তথ্যসূত্র

বিষয়শ্রেণী:উদ্ধৃতি শৈলীতে লাতিন ভাষার উৎস (la)
বিষয়শ্রেণী:জীববিজ্ঞান
বিষয়শ্রেণী:ছত্রাকবিজ্ঞান
বিষয়শ্রেণী:জীববিজ্ঞানের শাখা
বাতনা, আলজেরিয়া

**বাতনা** () আলজেরিয়ার বাতনা প্রদেশের প্রধান শহর। ২০০৮ সালের আদমশুমারী অনুযায়ী  এ শহরের জনসংখ্যা ২৯০,৬৪৫ জন। এটি আলজেরিয়ার পঞ্চম বৃহত্তম শহর। এটি চাউই অঞ্চলের অন্যতম একটি প্রধান শহরও। একে অরেস -এর রাজধানীও বলা হয়ে থাকে।

## ইতিহাস
প্রধান সাহারা রাস্তার জন্য একটি স্থায়ীভাবে সুরক্ষিত প্রবেশ দ্বার তৈরি করার জন্য একটি কৌশলগত মিশন নিয়ে, শহরের প্রথম প্রকৃত ভিত্তি (একটি সামরিক শিবির) ১৮৪৪ সালে একটি ফরাসি গ্যারিসন কর্তৃক নির্মিত হয়।

বাটনার ভৌগোলিক অবস্থান অ্যাটলাস পর্বতমালার মধ্য দিয়ে একটি প্রাকৃতিক গ্যাপ বা বিরতি তৈরি করেছে। রোমানরা তাদের প্রাথমিক আক্রমণের পর্যায়ে এই পথটি শনাক্ত করতে পারেনি।

প্রাচীন শহর টিমগাদ এবং ল্যাম্বিজ খ্রিস্টপূর্ব প্রথম শতাব্দীর কাছাকাছি নির্মিত। রোমানরা যে এই অঞ্চলের বাণিজ্যিক নিয়ন্ত্রণ নিয়েছিল এটি তার জলন্ত উদাহরণ।
### আলজেরিয়ার বাতনা বিপ্লবের স্বাক্ষর ও ঘোষণা

শহরের অধিবাসীরা উপনিবেশের শুরুতে ফরাসি কর্তৃপক্ষের বিরুদ্ধে বিদ্রোহ করে। এরপর তারা ফরাসি ঔপনিবেশিকতার বিরুদ্ধে আলজেরীয় বিপ্লব সংগঠিত করে।

প্রথম বাতনিরা মেসালি হাদজ (পিপিপি) মেনে চলে, যেমন উলেমাবেন বাদি এবং মুভমেন্ট ফর দ্য মুভমেন্ট অফ ডেমোক্রেটিক ফ্রিডমস (এমটিএলডি) একসাথে ২২, জুন, ১৯৫৪ তারিখে মহান ঐতিহাসিক একটি শীর্ষ সম্মেলনের আয়োজন করে।

বাতনাইন মুস্তাফা বেনবুলায়েদ (এফএলএন) এর নেতৃত্বে বাতনায় আলজেরীয় বিপ্লব শুরু হয়। বাতনা ছিল এল 'আলজেরিয়া (জোন ১) ১৯৫৪ ১৯৬২ এর প্রথম সামরিক অঞ্চল। ১৯৫৪ সালের ১ নভেম্বর রাতে বাতনা শহরের ব্যারাকে মুজাহিদরা হামলা চালায়। বাতনা, স্বাধীনতা পর্যন্ত আলজেরীয় বিপ্লবের কমান্ড সদর দপ্তর ছিল।
### বোমা হামলা
৬ সেপ্টেম্বর, ২০০৭ তারিখে বাতনা আল-কায়েদার এক ব্যাপক আত্মঘাতী বোমা হামলা প্রত্যক্ষ করে। আলজেরিয়ার প্রেসিডেন্ট আব্দেল আজিজ বুতেফ্লিকার সফরের কিছুক্ষণ আগের এই বোমা হামলার ফলে প্রায় ১৫-২০ জন নিহত হয় এবং ১০৭ জন আহত হয়। এসময় বোমা হামলাকারী প্রেসিডেন্টকে দেখার জন্য অপেক্ষমাণ জনতার মধ্যে লুকিয়ে ছিল। জাতিসংঘের নিরাপত্তা পরিষদ এই বোমা হামলার নিন্দা জানিয়েছে।

## জলবায়ু

অরেস পর্বতমালায় (অ্যাটলাস পর্বতমালার অংশ), সমুদ্রপৃষ্ঠ থেকে ১,০৪৮ মিটার (৩,৪৩৮ ফুট) উপরে অবস্থিত বাতনায় ভূমধ্যসাগরীয় জলবায়ুর প্রভাবের সাথে একটি শীতল আধা-শুষ্ক জলবায়ু (কোপেন জলবায়ু শ্রেণিবিভাগ BSk) রয়েছে। এবং এখানে গড় বার্ষিক বৃষ্টিপাত হচ্ছে ৩২৬ মিলিমিটার (১২.৮ ইঞ্চি)। এর গ্রীষ্মকাল মাঝারি গরম (সাহারা মান অনুযায়ী) এবং শুষ্ক। শীতকাল শীতল ও আর্দ্র থাকে এবং তুষারপাতের সম্ভাবনাও থাকে।

## বিনোদন
থাম্ব|অনেক বিনোদন রিসোর্ট শহর জুড়ে ছড়িয়ে আছে।
অনেক বিনোদন রিসোর্ট শহর জুড়ে ছড়িয়ে আছে। খেলাধুলার সবচেয়ে গুরুত্বপূর্ণ গন্তব্য হচ্ছে *১লা নভেম্বর স্টেডিয়াম* (স্টেড ডু প্রিমিয়ার নোভেমব্রে), এবং সেফফুহি স্টেডিয়াম, যা প্রধানত ফুটবল ক্লাবের ঘড়োয়া মাঠ (সিএবি এবং এমএসপিবি শহরের বৃহত্তম দল)। তবে এটি উৎসবের জন্যও ব্যবহৃত হয়, পণ্ডিত স্টেডিয়াম ছাড়াও। সাংস্কৃতিক কর্মকাণ্ডের জন্য রয়েছে থেত্রে রেগোনাল দে বাতনা, এবং একটি পৌর সাংস্কৃতিক ভবন, যা জেলার পিছনে অবস্থিত। এ শহরের কেন্দ্রস্থলে ইসলামিক সাংস্কৃতিক কেন্দ্র এবং এ শহর সাইট এনাসার ইয়ুথ হাউস ছাড়াও অনেক সাংস্কৃতিক ও শিক্ষামূলক কার্যক্রমের আওতায় রয়েছে। কেচিদাতে শিশুদের জন্য আকর্ষণীয় একটি পার্ক অবস্থিত, যা শহরের কেন্দ্রস্থল এলাকা থেকে প্রায় দশ মিনিটের পথ।

## তথ্যসূত্র

বিষয়শ্রেণী:আলজেরিয়ার শহর
বিষয়শ্রেণী:আলজেরিয়ার ইতিহাস
জেলফা

**জেলফা** () আলজেরিয়ার জেলফা প্রদেশের রাজধানী এবং প্রাচীন শহরের স্থান ও সাবেক বিশপীয় এলাকা ফাল্লাবা। যেটি একটি লাতিন ক্যাথলিক নাম সর্বস্ব চার্চ হিসেবে রয়ে যায়।
 
২০০৮ সালের শুমারী অনুযায়ী এর জনসংখ্যা ৩৩৯,২৪৮ জন। এ শহরটি এন১ জংশনের পাশে এবং এন৪৬ সড়কের পাশে অবস্থিত।

## ভূগোল
উত্তর-মধ্য আলজেরিয়ার ওউলদ নায়েল রেঞ্জে বুসাদা ও লাঘুত শহরের মধ্যে ৩,৭৩৪ ফুট (১,১৩৮ মিটার) উচ্চতায় অবস্থিত। এটি উত্তরের শুষ্ক, স্টেপি- লাইক হাউটস প্লেইনস (উচ্চ মালভূমি) এর মধ্যে একটি অন্তর্বর্তী অঞ্চলে অবস্থিত, যা চট (অন্তর্বর্তী লবণ হ্রদ) এবং দক্ষিণে সাহারা দ্বারা চিহ্নিত। শহরটি ১৮৫২ সালে একটি জ্যামিতিক পরিকল্পনার উপর ফরাসি সামরিক পোস্ট হিসেবে প্রতিষ্ঠিত হয়। এটি আধা-যাযাবর ওউলদ নায়েল কনফেডারেশনের জন্য একটি গুরুত্বপূর্ণ গবাদি পশু বাজার কেন্দ্র হিসেবে কাজ করে। জেলফা ১২,০০০ মাইল দীর্ঘ আফ্রিকা ট্রেইলে রয়েছে।

পার্শ্ববর্তী অঞ্চলটি শতাব্দীর পর শতাব্দী ধরে ওউলেদ নায়েল জনগণের সভাস্থল, যারা কালো-লাল ডোরাকাটা তাঁবুতে বাস করে এবং নিজেদের ইসলামী নবী মুহাম্মদের গোত্রের দাবি করে।
## ইতিহাস
৭০০০ থেকে ৫০০০ খ্রিস্টপূর্বাব্দ পর্যন্ত নিওলিথিক পাথরের খোদাইয়ের প্রাচুর্যের জন্য এলাকাটি উল্লেখযোগ্য। জেলফা শহরের উত্তরের রোচার ডি সেল (ইংরেজি: লবণ পাথর) নামে একটি আরোপিত দৈহিক বৈশিষ্ট্য রয়েছে যা বৃষ্টির কারণে পাথুরে লবণ এবং মার্ল ক্ষয়ের ফলে ঘটে। শহরের পশ্চিমে মেগালিথিক সমাধিস্থম্ভের কাঠামো পাওয়া যায়।

রোমান সাম্রাজ্যের সময় ফালাবা নামে একটি রোমান শহর জেলফা নামক স্থানে নির্মিত হয়।  সেই শহরটি লেট অ্যান্টিকুইটি যুগ পর্যন্ত স্থায়ী ছিল।

একাদশ শতাব্দীতে ফাতিমিরা বানু হিলালকে জিরিডদের বিরুদ্ধে ত্রিপলিতানিয়া, তিউনিশিয়া ও কনস্ট্যান্টাইন এলাকায় পাঠায়।

ফিলিপ পেটিনের আমলে, জেলফায় একটি কনসেনট্রেশন ক্যাম্প স্থাপন করা হয়।

নিওলিথিক যুগের জেলফা অঞ্চলের ওউলেদ নেইল রেঞ্জের পাথুরে চিত্রকর্ম ১৯১৪ সাল স্বীকৃত হয়ে আসছে। প্রাগৈতিহাসিক গুহা অঙ্কন ও পেট্রাগ্লিফস এর অন্তর্ভুক্ত।

## যাজকীয় ইতিহাস
ভান্ডাল রাজ্য ও রোমান সাম্রাজ্যের সময় শহরটি একটি প্রাচীন বিশপের এলাকা ছিল। নুমিদিয়ার সাবেক রোমান প্রদেশের বিশপীয় এলাকা হিসেবে এ শহরটি যথেষ্ট গুরুত্বপূর্ণ ছিল। যেটি কার্থাজে তার মেট্রোপলিটন আর্চবিশপের অনেক সুফ্রাগান বিশপদের একটক হয়ে ওঠে।

ধারণা করা হয়, সম্ভবত খ্রিস্টান ধর্ম কনস্ট্যান্টাইন দ্য গ্রেট শাসনের পর পরই এই শহরে আসে, কারণ রোমানদের অধীনে বিশপীয় এলাকার কোন দলিল পাওয়া যায় নি। এই আফ্রিকান বিশপীয় এলাকার একমাত্র পরিচিত বিশপ ও ক্যাথলিক বিশপ সালোর কথা ৪৮৪ সালে উল্লেখ পাওয়া যায়। নুমিদিয়ার অন্যান্য বিশপীয় এলাকার তুলনায় এটি হয়েছিল অনেক দেরিতে। বিশপ সালো ৪৮৪ সালে কার্থাজে জড়ো হওয়া সিনোডে অংশ নেন এবং এরিয়ান শাসক, ভ্যানডাল রাজ্যের হুনারিক সিনোড কর্তৃক সালোকে (সম্ভবত) ভান্ডাল নিয়ন্ত্রিত সিসিলিতে নির্বাসিত করা হয়।

রোমান আফ্রিকার অধিকাংশ বিশপের মত, মাঘরেবের মুসলিম বিজয়ের পর যাজকীয় কর্তৃত্ব ফিকে হয়ে যায়।

## জলবায়ু
জেলফা একটি আধা-শুষ্ক জলবায়ু (কোপেন জলবায়ু শ্রেণিবিভাগ BSk) অঞ্চল, এখানে গ্রীষ্মের তুলনায় শীতকালে বেশি বৃষ্টিপাত হয়ে থাকে। শীতকালে তুষারপাতও অস্বাভাবিক নয়।

## তথ্যসূত্র

## সূত্র ও বহিঃসংযোগ

* Djelfa Forums
* GCatholic 
* Djelfa - The capital of the Algerian Highlands

বিষয়শ্রেণী:আলজেরিয়ার শহর
বিষয়শ্রেণী:আলজেরিয়া
বাংলাদেশ রেলওয়ে ক্লাস ২৭০০

**বাংলাদেশ রেলওয়ে ক্লাস ২৭০০** বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল–বৈদ্যুতিক লোকোমোটিভের একটি শ্রেণী। এই শ্রেণীর মোট ২১টি লোকো ১৯৯৪ ও ১৯৯৬ সালে বাংলাদেশ রেলওয়ের বহরে যুক্ত হয়।

সূচনাকাল থেকে এই শ্রেণীর লোকো মূলত আন্তঃনগর ট্রেনে ব্যবহার করা হয়। তবে বর্তমানে সাধারণত মেইল/কমিউটার ও লোকাল ট্রেনে এর ব্যবহার রয়েছে। মালবাহী ট্রেনে এই শ্রেণীর লোকো মাঝেমধ্যে ব্যবহার করা হয়।

## প্রস্তুতকারক বিবরণ
২৭০০ শ্রেণীর লোকো যুক্তরাষ্ট্রের ইলেক্ট্রো-মোটিভ ডিভিশনের (ইএমডি) লাইসেন্স নিয়ে জার্মানির হ্যান্সেল ও অ্যাডট্র্যাঞ্জ কোম্পানী তৈরি করে। এদের মডেল ইএমডি জেটি১৮ইউসি। প্রথম ৯টি লোকো হ্যান্সেল ও পরের ১২টি অ্যাডট্র্যাঞ্জ কোম্পানী তৈরি করে। এই ২১টি লোকো ২ ধাপে বাংলাদেশে আসে:

* ১৯৯৪: ২৭০১–২৭০৯
* ১৯৯৬: ২৭১০–২৭২১

## যান্ত্রিক বিবরণ
এই লোকোগুলোতে ইএমডি ৮-৬৪৫ই৩সি প্রাইম মুভার ব্যবহার করা হয়েছে। এদের ক্ষমতা ১,৫০০ অশ্বশক্তি এবং এরা সর্বোচ্চ ১০৭ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ-এ১এ।

২৭০০ শ্রেণী বাংলাদেশের প্রথম ডুয়েল ক্যাব লোকো। এদেরকে বাংলাদেশের অন্যতম সফল লোকো শ্রেণী বলা হয়ে থাকে। ২০২০ সাল পর্যন্ত প্রায় সকল লোকো সচল রয়েছে। ২৬০০ ও ২৯০০ শ্রেণীর লোকোর সাথে এদের মিল রয়েছে।

## শ্রেণীকরণ ও সংখ্যায়ন
এই লোকোগুলোর সংখ্যা-সিরিজ/শ্রেণী হচ্ছে ২৭০০, এবং এদেরকে ২৭০১ থেকে ২৭২১ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইআই-১৫”। এখানে, এম = মিটার-গেজ, ই = ডিজেল-ইলেক্ট্রিক, এল = হ্যান্সেল এবং ১৫ = ১৫ × ১০০ = ১,৫০০ অশ্বশক্তি।

## রং

# নীল-হলুদ
# সবুজ-হলুদ

## রক্ষণাবেক্ষণ
২৯০০ শ্রেণীর লোকোগুলোর বেজ চট্টগ্রাম রেল বিভাগে। এদেরকে দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) ও চট্টগ্রামের পাহাড়তলী ডিজেল শপে রক্ষণাবেক্ষণ করা হয়।

## চিত্রশালা

চিত্র:Departing.jpg|২৭০২
চিত্র:BR 2705.jpg|২৭০৫
চিত্র:Train at Tejgaon Railway Station.JPG|২৭০৭
চিত্র:BR 2714, Chittagong University Shuttle (05).jpg|২৭১৪
চিত্র:Slum Beside the Railway.jpg|২৭১৭
চিত্র:BR 2718, Chittagong University Shuttle (01).jpg|২৭১৮
চিত্র:BR 2719.jpg|২৭১৯


## তথ্যসূত্র

## বহিঃসংযোগ

বিষয়শ্রেণী:বাংলাদেশের ডিজেল-ইলেক্ট্রিক লোকোমোটিভ
বিষয়শ্রেণী:হ্যান্সেল লোকোমোটিভ
বিষয়শ্রেণী:অ্যাডট্র্যাঞ্জ লোকোমোটিভ
বিষয়শ্রেণী:মিটার গেজ ডিজেল লোকোমোটিভ
বিষয়শ্রেণী:এ১এ-এ১এ লোকোমোটিভ
বিষয়শ্রেণী:১৯৯৪ সালে প্রবর্তিত লোকোমোটিভ
বিষয়শ্রেণী:বাংলাদেশের লোকোমোটিভ
পাকুন্দিয়া আদর্শ মহিলা কলেজ

**পাকুন্দিয়া আদর্শ মহিলা কলেজ** বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলায় অবস্থিত একটি উচ্চমাধ্যমিক, ডিগ্রি ও অনার্স কলেজ। ১৯৯৩ সালে পাকুন্দিয়ার প্রথম মহিলা ডিগ্রি কলেজ হিসেবে এটি প্রতিষ্ঠিত হয়। শিক্ষাপ্রতিষ্ঠানটিতে একাদশ–দ্বাদশ শ্রেণি ও উচ্চতর কোর্সগুলোতে মেয়েরা পড়াশোনা করতে পারে। জাতীয় বিশ্ববিদ্যালয়ের অধীনে ডিগ্রি (পাস) ও স্নাতক (সম্মান) কোর্স কলেজটিতে চালু রয়েছে।

শিক্ষাপ্রতিষ্ঠানটি পাকুন্দিয়া পৌরসভা এলাকায় অবস্থিত। এটি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর নিয়ন্ত্রণাধীন। কলেজটি প্রায় তিন একর জমির ওপর স্থাপিত।

## ইতিহাস
বাংলাদেশের সাবেক নৌপরিবহন উপমন্ত্রী ও জাতীয় সংসদ সদস্য অ্যাডভোকেট এবিএম জাহিদুল হক ১৯৯৩ সালে কলেজটি প্রতিষ্ঠা করেন। কলেজটি একটি বেসরকারি শিক্ষাপ্রতিষ্ঠান হিসেবে যাত্রা শুরু করে এবং পরবর্তীতে এমপিওভুক্ত হয়। এটিই পাকুন্দিয়ায় স্থাপিত প্রথম মহিলা ডিগ্রি কলেজ।

## প্রশাসন

কলেজটি ঢাকা শিক্ষা বোর্ডের আওতাধীন এবং জাতীয় বিশ্ববিদ্যালয়ের অধিভুক্ত। এটির শিক্ষাপ্রতিষ্ঠান শনাক্তকারী নম্বর (ইআইআইএন) হলো ১১০৬১৬। কলেজটির বর্তমান অধ্যক্ষ মো. মোজাম্মেল হক। পূর্বে মো. জসিম উদ্দিন কলেজটির অধ্যক্ষ হিসেবে দায়িত্ব পালন করেছেন।

## শিক্ষা কার্যক্রম

### ভর্তি
শুধুমাত্র মেয়েরা এই শিক্ষাপ্রতিষ্ঠানটিতে উচ্চমাধ্যমিক শ্রেণিতে এবং জাতীয় বিশ্ববিদ্যালয় অধিভুক্ত ডিগ্রি (পাস) ও অনার্স কোর্সগুলোতে ভর্তি হতে পারে। একাদশ শ্রেণিতে ভর্তি কার্যক্রম মাধ্যমিক স্কুল সার্টিফিকেট (এসএসসি) পরীক্ষার ফলাফল প্রকাশের পর শুরু হয় এবং শিক্ষার্থীদের এসএসসি পরীক্ষার ফলাফলের ভিত্তিতে কলেজে ভর্তি সম্পন্ন হয়। ঢাকা শিক্ষা বোর্ডের অধীনে একাদশ শ্রেণিতে ভর্তির জন্য কলেজটিতে মোট ৩০০টি আসন রয়েছে।

জাতীয় বিশ্ববিদ্যালয় অধিভুক্ত কোর্সগুলোর ক্ষেত্রে শিক্ষার্থীদের এসএসসি ও উচ্চ মাধ্যমিক সার্টিফিকেট (এইচএসসি) পরীক্ষার ফলাফলের ভিত্তিতে ভর্তি সম্পন্ন হয়।

### পাঠক্রম
* উচ্চ মাধ্যমিক সার্টিফিকেট (এইচএসসি):
** বিজ্ঞান
** মানবিক
** ব্যবসায় শিক্ষা
* ডিগ্রি (পাস) কোর্স:
** বিএ (পাস)
** বিএসএস (পাস)
* অনার্স কোর্স:
** বাংলা
** সমাজকর্ম
* বাংলাদেশ কারিগরি শিক্ষা বোর্ড-এর অধীনে এইচএসসি (বিএম):
** হিসাব রক্ষণ
** কম্পিউটার অপারেশন

## পাঠক্রম-বহির্ভূত কার্যক্রম

লেখাপড়ার পাশাপাশি পাকুন্দিয়া আদর্শ মহিলা কলেজে প্রতিবছর বিভিন্ন শিক্ষা-সহায়ক অনুষ্ঠান আয়োজন করা হয়। কলেজটিতে একটি অডিটরিয়াম (মিলনায়তন) রয়েছে, যেখানে সারাবছর বিভিন্ন ধরনের সেমিনার যেমন উচ্চশিক্ষা বিষয়ক সেমিনার এবং শিক্ষার্থীদেরকে মুক্তিযুদ্ধের চেতনায় উদ্বুদ্ধ করার জন্য সেমিনার আয়োজন করা হয়। পাঠক্রম-বহির্ভূত বিভিন্ন কার্যক্রমের মধ্যে আরও রয়েছে নবীনবরণ আয়োজন, পিঠা উৎসব আয়োজন এবং বিদায় অনুষ্ঠান আয়োজন।

## আরও দেখুন
* জাতীয় শিক্ষাক্রম ও পাঠ্যপুস্তক বোর্ড
* কটিয়াদী সরকারি কলেজ
* বনগ্রাম আনন্দ কিশোর স্কুল এন্ড কলেজ
* গুরুদয়াল সরকারি কলেজ

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৩-এ বাংলাদেশে প্রতিষ্ঠিত
বিষয়শ্রেণী:কিশোরগঞ্জ জেলার মহাবিদ্যালয়
বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
পাকিস্তান পূর্ব রেলওয়ে

**পাকিস্তান পূর্ব রেলওয়ে** () পূর্ব পাকিস্তানের (বর্তমান বাংলাদেশ) একটি রেল সংস্থা যা পাকিস্তান রেলওয়ের দুটি বিভাগের মধ্যে অন্যতম। এটি ১৯৬১ থেকে ১৯৭১ সাল পর্যন্ত চালু ছিলো। সংস্থাটির সদর দপ্তর চট্টগ্রামে অবস্থিত। বাংলাদেশের স্বাধীনতা লাভের সাথে সাথে এটি বাংলাদেশ রেলওয়েতে পরিণত হয়।

## ইতিহাস
১৯৪৭ সালে পাকিস্তান ব্রিটেনের কাছ থেকে স্বাধীনতা অর্জন করলে আসাম বেঙ্গল রেলওয়ে পাকিস্তান ও ভারতের মধ্যে বিভক্ত হয়ে যায়। প্রায় ২৬০৩.৯২ কিলোমিটার রেলপথ পূর্ব বাংলার মধ্যে পড়ে। পরবর্তীতে আসাম বেঙ্গল রেলওয়ের নাম পরিবর্তন করে "ইস্টার্ন বেঙ্গল রেলওয়ে" নামকরণ করা হয়। ১৯৬১ সালের ১লা ফেব্রুয়ারি পূর্ব বাংলা রেলওয়ের নাম পরিবর্তন করে "পাকিস্তান ইস্টার্ন রেলওয়ে" রাখা হয় এবং পরের বছরেই সংস্থাটির নিয়ন্ত্রণ ফেডারেল সরকার থেকে পূর্ব পাকিস্তান সরকারে নিকট স্থানান্তরিত হয়। ১৯৬২ সালের ৯ই জুন রাষ্ট্রপতি আদেশে ১৯৬২-৬৩ অর্থবছরে সংস্থাটি পাকিস্তান ইস্টার্ন রেলওয়ে বোর্ডের পরিচালনার আওতায় পড়ে। 

### উত্তরসূরি
১৯৭১ সালে বাংলাদেশ স্বাধীন হওয়ার সাথে সাথে পাকিস্তান ইস্টার্ন রেলওয়ের নাম পরিবর্তন করে বাংলাদেশ রেলওয়ে রাখা হয়।

## আরও দেখুন

* পাকিস্তান ওয়েস্টার্ন রেলওয়ে
* ভারতে রেল পরিবহনের ইতিহাস
* উত্তর পূর্ব সীমান্ত রেলপথ

## তথ্যসূত্র

## বহিঃসংযোগ

* বাংলাদেশ রেলওয়ের টাইমলাইন 
* বাংলাদেশ রেলওয়ের অফিসিয়াল ওয়েবসাইট 
* পাকিস্তান রেলওয়ের অফিসিয়াল ওয়েবসাইট  

বিষয়শ্রেণী:বাংলাদেশের বিলুপ্ত রেল কোম্পানি
বিষয়শ্রেণী:পাকিস্তানের অবলুপ্ত রেল সংস্থা
সহস্রলিঙ্গ

**সহস্রলিঙ্গ** দক্ষিণ ভারতের কর্ণাটক রাজ্যের উত্তর কন্নড় জেলার শিরসি তালুকে শিরসি শহর থেকে ১৪ কিলোমিটার দূরে অবস্থিত একটি ধর্মীয় স্থান৷ স্থানটি শাল্মল নদীতে অবস্থিত এবং এটি নদীর প্রবাহভূমি ও নদীতীরে পাথরে ক্ষোদিত শতাধিক শিবলিঙ্গের জন্য বিখ্যাত৷ এটির স্থানাঙ্ক ৷

## জনশ্রুতি
নেত্রবতী ও কুমারধারা নদীদুটির তীরে অবস্থিত উপ্পিনঙ্গাড়িতে রয়েছে এক হাজার শিবলিঙ্গ সহ মন্দির সহস্রলিঙ্গেশ্বর মন্দির৷ জনশ্রুতি রয়েছে, কুরুক্ষেত্রের যুদ্ধের পর রাজসূর্যদ্বার যাগ ধরে রাখার জন্য কৃষ্ণ পাণ্ডবদের পুষ্পমৃগ খোঁজার পরামর্শ দেন। বৃকোদর ভীম তা খোঁজার জন্য মহেন্দ্রগিরি অঞ্চলে রওনা দেন। যাত্রাপথে দিন বিশ্রামরত হনুমানের সাক্ষাৎ হলে তার যাত্রা বিলম্ব ঘটে। ভীম হনুমানের লেজ পেরিয়ে যেতে অপারগ হলে তিনি তাঁকে লেজ সরানোর অনুরোধ করেন। হনুমান তাকে লেজ সরিয়ে নেওয়ার পরামর্শ দিলেও তিনি বারংবার চেষ্টা করেও তা করতে অসফল হয়। পরে তারা দুজনেই একে অপরের দিব্যতা বিষয়ে অবগত হন। হনুমান ভীমের যাত্রার উদ্দেশ্য জানতে পেরে তার সুরক্ষার জন্য নিজের লেজের চুল নিয়ে যাওয়ার কথা বলেন৷ ভীম মহেন্দ্রগিরি পৌঁছে পুষ্পমৃগের সন্ধান পান। তবে একটি শর্তেই পুষ্পমৃগ তার সহিত যেতে রাজি হয় যে, সে ভীমকে অনুসরণ করে তখনই আসবে যদি ভীম "মনোবেগ" বা বায়ুর বেগে ধাবন করে৷ লঞ্জকেশ (ল্যাজের চুল)-এর ওপর আস্থা রেখে ভীম এই শর্তে রাজি হন৷ মৃগের আগে আগে বেগবান হওয়ার সময়ে যেখানেই ভীম গতি হারিয়ে ফেলছিলেন সেখানে তিনি একটি করে লঞ্জকেশ ঝরাচ্ছিলেন৷ অদ্ভুতভাবে ঝড়া ল্যঞ্জকেশের স্থানে একটি করে শিবলিঙ্গ উত্থিত হতে থাকে ফলে পুষ্পমৃগ নিজ আরাধ্য শিবলিঙ্গের পূজা করে তবেই পরবর্তী পথে অগ্রসর হতে পারলো৷ এই ঘটনার কারণে ভীম নিজ বেগ নিয়ন্ত্রণের পর্যাপ্ত সময় পান৷ উভয় উপ্পিনঙ্গাড়ির নিকট এসে উপস্থিত হলে ভীম দুরূহ পরিস্থিতিতে অবশিষ্ট এক সহস্র ল্যাঞ্জকেশ সেখানে ঝরালে এক সস্র শিবলিঙ্গ উত্থিত হয়৷ ফলে পুষ্পমৃগের সহস্র লিঙ্গ পূজার পূর্বেই ভীম নিরাপদে যাগমণ্ডপের নিকট এসে উপস্থিত হন৷ মনে করা হয় মন্দিরের সন্নিকটেই থাকা শিবলিঙ্গের সংখ্যা এক সহস্র৷ নদীগর্তে থাকা এই লিঙ্গগুলির একটি ফেব্রুয়ারি মাসের শুষ্ক সময়ে দৃশ্যমান হয়৷ উপ্পিনঙ্গাড়িতে অবস্থিত লিঙ্গগুলি ক্ষোদিত নয় বরং প্রাকৃতিক বলে মনে করা হয়৷

## ইতিহাস
এই শিব লিঙ্গগুলি ১৬৭৮ থেকে ১৭১৮ খ্রিস্টাব্দের মধ্যে শিরসি সাম্রাজ্যের রাজা সাদাশিব রায়বর্মার পৃষ্ঠপোষকতায় খোদিত হয়েছিল। এখানে বেশ কিছু শিবলিঙ্গর সঙ্গে সম্মুখ মুখী ষাঁড়ের ভাস্কর্যও রয়েছে। 

## ধর্মীয় গুরুত্ব
হিন্দু ধর্মাবলম্বীদের নিকট আরাধ্য দেবতা শিবের একটি প্রতীক হলো লিঙ্গ। শিবরাত্রির দিন এখানে বহু ভক্তের সমাগম ঘটে এবং তার সহস্রলিঙ্গে দেবতা শিবের প্রতি তাদের নৈবেদ্য নিবেদন করেন। 

## তথ্যসূত্র

বিষয়শ্রেণী:জেলা অনুযায়ী ভারতের গ্রাম
গ্রিনল্যান্ডের ভূগোল

গ্রিনল্যান্ড অবস্থিত সুমেরু মহাসাগর ও উত্তর আতলান্ত মহাসাগর মাঝখানে, কানাডার উত্তর-পূর্বদিকে এবং আইসল্যান্ডএর উত্তর-পশ্চিমদিকে। গ্রিনল্যান্ড এর রাজত্ব গ্রিনল্যান্ড দ্বীপ (পৃথিবীর বৃহত্তম দ্বীপ) ও এক'শ এরও বেশি ছোটো ছোটো দ্বীপ নিয়ে। একটি দ্বীপ হওয়ার দরুন, গ্রীনল্যান্ডের কোনো স্থলসীমানা নেই এবং ৪৪০৮৭ কিমি লম্বা তটরেখা আছে। কিছু অল্প জনসংখ্যা উপকূলের বিভিন্ন অংশে ছোটো ছোটো জনবসতি বানিয়ে থাকে। গ্রীনল্যান্ডে পৃথিবীর দ্বিতীয় সর্ববৃহৎ বরফের মোড়ক আছে।

গ্রিনল্যান্ড অবস্থিত উত্তর আমেরিকান প্লেটের একটা অংশ গ্রিনল্যান্ড প্লেটের উপরে। গ্রীনল্যান্ডের ক্রেটন তৈরী হয়েছে পৃথিবীর উপরের স্তরের কিছু অত্যন্ত প্রাচীন শিলা থেকে। দক্ষিণ-পশ্চিম গ্রীনল্যান্ডের ইসুয়া গ্রীন্স্টোন বেল্টে পৃথিবীর কিছু সবচেয়ে প্রাচীন পাথর পাওয়া যায়, যার বয়স প্রায় ৩৭০ থেকে ৩৮০ কোটি বছর।

এখানকার উদ্ভিদসমূহ সাধারনতঃ অল্প পরিমাণে বিক্ষিপ্ত ভাবে ছড়িয়ে রয়েছে। শুধুমাত্র গ্রিনল্যান্ডের একদম দক্ষিণে কেপ ফেয়ারওয়েল এর কাছে নানোরতালিক পৌরসভার অঞ্চলে কিছুটা অরণ্যভূমি পাওয়া যায়।

এখানকার জলবায়ু কোথাও সুমেরুর জলবায়ুর মতো তো আবার কোথাও সাব-আর্কটিক জলবায়ু, যার বৈশিষ্ট হল শীতল গ্রীষ্মকাল ও প্রচন্ড ঠান্ডা শীতকাল। এখানের ভূখণ্ড বেশীরভাগটাই সমতল কিন্তু একটু ঢালু বরফের স্তর দিয়ে ঢাকা, শুধু একটুখানি সরু অনুর্বর, পার্বত্য, পাথুরে উপকূলবর্তী অঞ্চল ছাড়া। এখানের সর্বনিম্ন উচ্চস্থান হচ্ছে সমুদ্রপৃষ্ঠএ এবং সর্বোচ্চ উচ্চস্থান হল গুনজিয়ঁঁতের চূড়ো, যেটা আবার সুমেরুর সর্বোচ্চ বিন্দু যার উচ্চতা । কেপ মরিস জেসাপ হচ্ছে গ্রীনল্যান্ডের উত্তরতম বিন্দু, যেটার আবিস্কারের কৃতিত্ব দেওয়া হয় ১৯০০ সালে আ্য়ডমিরাল রবার্ট পিয়ারীকে। দস্তা, সীসা, লৌহ আকরিক, কয়লা, মলিবডেনাম, সোনা, প্ল্যাটিনাম, ইউরেনিয়াম, জলবিদ্যুৎ এবং মাছ হচ্ছে এখানকার প্রাকৃতিক সম্পদ।

## ক্ষেত্রফল
*মোট এলাকা:*
২,১৬৬,০৮৬&nbsp;km2

*স্থলের ক্ষেত্রফল:*
২,১৬৬,০৮৬&nbsp;km2 (৪১০,৪৪৯&nbsp;km2 বরফহীন, ১,৭৫৫,৬৩৭&nbsp;km2 বরফে মোঢ়া।

**সমুদ্রতীরবর্তী বরাদ্দ জমি:**

*আঞ্চলিক সমুদ্র:*

*স্বতন্ত্র মৎস শিকারের এলাকা:*

## তথ্যসূত্র

বিষয়শ্রেণী:গ্রিনল্যান্ডের ভূগোল
মেলানকলিয়া (২০১১-এর চলচ্চিত্র)

**মেলানকলিয়া** একটি লারস ভন ট্রাইয়ার নির্মিত ২০১১ সালের সায়েন্স ফিকশন ড্রামাধর্মী চলচ্চিত্র। চলচ্চিত্রটিতে অভিনয় করেছে কিরস্টন ডানস্ট, শার্লট গেইন্সবার্গ এবং কাইফার সাথারল্যান্ড এবং পার্শ চরিত্রগুলোতে আলেকজান্ডার স্কারসগার্ড, ব্র্যাডি কর্বেট, ক্যামেরন স্পার, শার্লোট র‌্যাম্পলিং, জেস্পার ক্রিস্টেনসেন, জন হার্ট, স্টেলান স্কারসগার্ড এবং উদো কিয়ার অভিনয় করেন। চলচ্চিত্রটির কাহিনী দুটি বোনকে ঘিরে আবর্তিত হয়েছে, যাদের মধ্যে একজন সৌরজগতে প্রবেশকারী একটি নিঃসঙ্গ গ্রহের সাথে পৃথিবীর সংঘর্ষের আগেই বিবাহের প্রস্তুতি নিচ্ছে।

## কাহিনী সংক্ষেপ
**প্রথম অংশ (জাস্টিন):** বিবাহের দিন নিজ পরিবার এবং সকল অতিথিদের সামনে মনের গহীনে আচ্ছাদিত তীব্র বিষণ্ণতাকে ছাপিয়ে হাসিখুশি থাকার অভিনয় করে জাস্টিন। কিন্তু বিয়ের খরচ বহন করা তার দুলাভাইয়ের চাপ এবং তার পরিকল্পিত অনুষ্ঠানসূচী বজায় রাখতে হিমশিম খেতে থাকে জাস্টিন। তার এই বিষণ্ণতা আর কেউ না বুঝলেও তার বোন ক্লেয়ার বুঝতে পারে এবং তাকে কোনোমতে রাত শেষ করতে সাহায্য করে। এর পর যতো দিন যায় ততোই জাস্টিনের বিষণ্ণতা ও ক্ষিপ্রতা বাড়তে থাকে এবং উদ্ভট সব কর্মকাণ্ড ঘটাতে লাগে। এসব দেখে জাস্টিনের বড় বোন ক্লেয়ার চিন্তিত হয়ে পড়ে।

**দ্বিতীয় অংশ (ক্লেয়ার):** সৌরজগতে একটা নিঃসঙ্গ গ্রহ (Rouge Planet) প্রবেশ করেছে। পৃথিবীর চেয়ে দশ গুন বড় গ্রহটির নাম মেলানকলি। গ্রহটি সূর্যের খুব কাছ দিয়ে প্রদক্ষিণ করার পর একদম পৃথিবীর পাশ ঘেষে চলে যাবে। কিন্তু কিছু বিজ্ঞানী বলছে যে এটা পৃথিবীর পাশ দিয়ে ফ্লাই বাই করার সময় একে অপরের মহাকর্ষীয় বলে বাঁধা পড়বে এবং পৃথিবী ও মেলানকলি মরণ নিত্যে মেতে উঠবে। অর্থাৎ মেলানকলি কিছুদূর গিয়ে আবার পৃথিবীর দিকে ফিরে এসে পৃথিবীকে আঘাত করবে। যার ফলে ধ্বংস হয়ে যাবে আমাদের চিরচেনা পৃথিবী। পৃথিবী থেকে চিরতরে হারিয়ে যাবে প্রাণের স্পন্দন।
অপরদিকে প্রকৃত বিজ্ঞানীদের মতে এমনটি ঘটার সম্ভাবনা নেই বললেই চলে। তবুও অজানা বিপদের আশঙ্কায় বিষণ্ন হয়ে পরে ক্লেয়ার। তার বিজ্ঞানী স্বামী তাকে আশ্বস্ত করে যে এমন কিছু হবে না। কিন্তু তবুও ক্লেয়ার তার ছোট ছেলের কথা ভেবে দিন দিন মনমরা পড়ে।

## তথ্যসূত্র

বিষয়শ্রেণী:সুয়েডীয় চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:ফরাসি স্বাধীন চলচ্চিত্র
বিষয়শ্রেণী:দেশের বাড়ির পটভূমিতে চলচ্চিত্র
বিষয়শ্রেণী:বিষাদগ্রস্থতা সম্পর্কে চলচ্চিত্র
বিষয়শ্রেণী:ইউরোপিয় চলচ্চিত্র পুরস্কার বিজয়ী (চলচ্চিত্র)
বিষয়শ্রেণী:ইংরেজি ভাষার ফরাসি চলচ্চিত্র
বিষয়শ্রেণী:ডেনীয় চলচ্চিত্র
বিষয়শ্রেণী:চলচ্চিত্রে ব্যভিচার
বিষয়শ্রেণী:২০১১-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
গোলাম সারোয়ার মিলন

**গোলাম সারোয়ার মিলন** (জন্ম: ৬ নভেম্বর ১৯৫৭) বাংলাদেশের মানিকগঞ্জ জেলার রাজনীতিবিদ ও ব্যবসায়ী যিনি তৎকালীন মানিকগঞ্জ-৪ আসনের সংসদ সদস্য ও শিক্ষা উপমন্ত্রী ছিলেন।

## জন্ম ও প্রাথমিক জীবন
গোলাম সারোয়ার মিলন ৬ নভেম্বর ১৯৫৭ সালে পুরান ঢাকার নাজিমউদ্দিন রোডে জন্মগ্রহণ করেন। তার পিতা মৃত মোতাহার হোসেন সরকারি চাকরি করতেন। মা মৃত হাসিনা বিশ্বাস। স্ত্রী ফাতেমা সারোয়ার, ইডেন কলেজ থেকে মাস্টার্স করেছেন। তার এক মেয়ে এবং এক ছেলে।

তিনি পুরান ঢাকার আরমানিটোলা সরকারি উচ্চ বিদ্যালয় থেকে এসএসসি, ঢাকা রেসিডেনসিয়াল মডেল কলেজ থেকে এইচএসসি এবং ঢাকা বিশ্ববিদ্যালয় থেকে মাস্টার্স করেন।

## রাজনৈতিক ও কর্মজীবন
গোলাম সারোয়ার মিলন ১৯৮১ থেকে ১৯৮২ মেয়াদের জাতীয়তাবাদী ছাত্রদলের প্রথম নির্বাচিত সভাপতি ছিলেন। এর আগে তিনি ভাসানী-ন্যাপ সমর্থিত বাম ছাত্র সংগঠনে জাতীয় ছাত্রদলে যুক্ত ছিলেন। তিনি এরশাদ সরকারবিরোধী আন্দোলনের অভিযোগে কারাবরণ করেন।

১ জানুয়ারি ১৯৮৬ সালে জাতীয় পার্টিতে যোগদান করে প্রেসিডিয়াম সদস্য মনোনীত হয়ে ছিলেন। ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন মানিকগঞ্জ-৪ আসন থেকে সংসদ সদস্য নির্বাচিত হন। এরশাদের মন্ত্রিসভায় তিনি শিক্ষা-উপমন্ত্রী হিসেবে দায়িত্ব পালন করেন।

তৎকালীন শিল্পমন্ত্রী শামসুল ইসলাম খানের মৃত্যুর পর ১৯ এপ্রিল ২০০৬ সালে অনুষ্ঠিত উপনির্বাচনে তিনি স্বতন্ত্র প্রার্থী হিসেবে তৎকালীন মানিকগঞ্জ-৪ আসনে পরাজিত হয়ে ছিলেন।

১১  জানুয়ারি ২০০৭ সালের আলোচিত ওয়ান-ইলেভেনের পর ফেরদৌস আহমেদ কোরেশীর প্রগতিশীল গণতান্ত্রিক দলে (পিডিপি) যোগদেন। পরবর্তীতে আবারও জাতীয় পার্টিতে যোগদান করেন। একাদশ জাতীয় সংসদ নির্বাচনের পূর্বে তিনি সাবেক রাষ্ট্রপতি একিউএম বদরুদ্দোজা চৌধুরীর বিকল্পধারায় যোগ দিয়ে মানিকগঞ্জ-২ আসন থেকে কুলা প্রতীক নিয়ে অংশগ্রহণ করে পরাজিত হয়ে ছিলেন।

বিজিএমইএর সাবেক পরিচালক ও এফবিসিসিআইর সদস্য তিনি। তিনি লাইফ স্টাইল এন্ড কোম্পানি, দেশ লঙ্কা লিমিটেড, পেন্টা হলিডে রিসোর্ট ও পেন্টা গ্রুপ বিডির ব্যবস্থাপনা পরিচালক।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:আরমানিটোলা সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:ঢাকা রেসিডেনসিয়াল মডেল কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মানিকগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বিকল্পধারা বাংলাদেশের রাজনীতিবিদ
বিষয়শ্রেণী:বাংলাদেশের সাবেক উপমন্ত্রী
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশের শিক্ষা উপমন্ত্রী
আইভোরীয় ফুটবল ফেডারেশন

**আইভোরীয় ফুটবল ফেডারেশন** (, ; এছাড়াও সংক্ষেপে **এফআইএফ** নামে পরিচিত) হচ্ছে কোত দিভোয়ারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫ বছর পর ১৯৬৫ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর কোত দিভোয়ারের বৃহত্তম শহর আবিজানে অবস্থিত।

এই সংস্থাটি কোত দিভোয়ারের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লীগ ১, লীগ ২ এবং কোত দিভোয়ার কাপের মতো প্রতিযোগিতার সকল কার্যক্রম পরিচালনা করে। বর্তমানে আইভোরীয় ফুটবল ফেডারেশনের সভাপতির দায়িত্ব পালন করছেন আউগুস্তিন সিদি দিয়ালো এবং সাধারণ সম্পাদকের দায়িত্ব পালন করছেন এতিয়াসে সাম।

## কর্মকর্তা

## তথ্যসূত্র

## বহিঃসংযোগ
*  
* ফিফা-এ আইভোরীয় ফুটবল ফেডারেশন  
* ক্যাফ-এ আইভোরীয় ফুটবল ফেডারেশন 


বিষয়শ্রেণী:১৯৬০-এ কোত দিভোয়ার-এ প্রতিষ্ঠিত
বিষয়শ্রেণী:১৯৬০-এ প্রতিষ্ঠিত ক্রীড়া সংস্থা
বিষয়শ্রেণী:কোত দিভোয়ারের ক্রীড়া নিয়ন্ত্রণ সংস্থা
বিষয়শ্রেণী:কোত দিভোয়ারের ফুটবল পরিচালনা পরিষদ
বিষয়শ্রেণী:ক্যাফের সদস্য
বিষয়শ্রেণী:কোত দিভোয়ারে ফুটবল
শেখ আবুল হোসেন

**শেখ আবুল হোসেন** বলতে যাদেরকে বোঝানো হতে পারে;

* শেখ আবুল হোসেন (খুলনার রাজনীতিবিদ) –বাংলাদেশের রাজনীতিবিদ যিনি খুলনা-১ আসনের সংসদ সদস্য ছিলেন।
* শেখ আবুল হোসেন (সাতক্ষীরার রাজনীতিবিদ) –বাংলাদেশের রাজনীতিবিদ যিনি তৎকালীন সাতক্ষীরা-৫ আসনের সংসদ সদস্য ছিলেন।

## আরও দেখুন

* আবুল হোসেন –উইকিমিডিয়ার দ্ব্যর্থতা নিরসন পাতা।
* আবুল হুসেন - বাঙালি কবি।
* সৈয়দ আবু হোসেন -বাংলাদেশী রাজনীতিবিদ ও সংসদ সদস্য।
* সৈয়দ আবুল হোসেন -বাংলাদেশী রাজনীতিবিদ, ব্যবসায়ী, সংসদ সদস্য ও সাবেক মন্ত্রী।
পাকিস্তানের লোকোমোটিভ

**পাকিস্তানের লোকোমোটিভ** পাকিস্তান রেলওয়ে দ্বারা পরিচালিত এবং মালিকানাধীন। এদের মধ্যে রয়েছে ডিজেল ইঞ্জিন লোকোমোটিভ। ঐতিহ্যবাহী ট্রেন ছাড়া পাকিস্তানে আর কোনো ট্রেনে বাষ্পীয় লোকোমোটিভ ব্যবহার করা হয় না। সমস্ত লোকোমোটিভ খাইবার পাখতুনখোয়া প্রদেশের রিসালপুরে অবস্থিত পাকিস্তান লোকোমোটিভ কারখানায় রক্ষণাবেক্ষণ করা হয়।

## ডিজেল লোকোমোটিভ
এই তালিকার সমস্ত লোকোমোটিভ পরিষেবাতে নেই কারণ কিছুকে পুনরায় নামকরণ করা হতে পারে।  

## বৈদ্যুতিক লোকোমোটিভ
alt=|থাম্ব|200x200পিক্সেল| লোকোমোটিভ ৭০২৭, ক্লাস বিসিইউ৩০
পাকিস্তান রেলওয়েতে বিসিইউ৩০ই শ্রেণীর ২৯টি বৈদ্যুতিন লোকোমোটিভ ছিলো যাদের সংখ্যা ৭০০১ থেকে ৭০২৯ পর্যন্ত। এগুলি হলো ব্রিটিশ-নির্মিত ৩,০০০ অশ্বশক্তির ২৫ কিলোভোল্ট এসি লোকোমোটিভ। বর্তমানে এগুলো পরিষেবায় নেই।

## আরও দেখুন

* পাকিস্তান লোকোমোটিভ কারখানা
* পাকিস্তান রেলওয়ে

## তথ্যসূত্র

## বহিঃসংযোগ
*     
* পাকিস্তান রেলওয়ের অফিসিয়াল ওয়েবসাইট 


বিষয়শ্রেণী:পাকিস্তানের ডিজেল লোকোমোটিভ
মালীয় ফুটবল ফেডারেশন

**মালীয় ফুটবল ফেডারেশন** (, ; এছাড়াও সংক্ষেপে **এফএমএফ** নামে পরিচিত) হচ্ছে মালির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মালির রাজধানী বামাকোয় অবস্থিত।

এই সংস্থাটি মালির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মালীয় প্রিমিয়ার বিভাগ, মালীয় কাপ এবং মালি জাতীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মালীয় ফুটবল ফেডারেশনের সভাপতির দায়িত্ব পালন করছেন মামুতু তুরে এবং সাধারণ সম্পাদকের দায়িত্ব পালন করছেন ইব্রাহিমা সাঙ্গারে।

## কর্মকর্তা

## তথ্যসূত্র

## বহিঃসংযোগ
* ফিফা-এ মালীয় ফুটবল ফেডারেশন  
* ক্যাফ-এ মালীয় ফুটবল ফেডারেশন 

বিষয়শ্রেণী:মালীয় ফুটবল ফেডারেশন
বিষয়শ্রেণী:১৯৬০-এ মালি-এ প্রতিষ্ঠিত
বিষয়শ্রেণী:১৯৬০-এ প্রতিষ্ঠিত ক্রীড়া সংস্থা
বিষয়শ্রেণী:মালির ক্রীড়া নিয়ন্ত্রণ সংস্থা
বিষয়শ্রেণী:মালির ফুটবল পরিচালনা পরিষদ
বিষয়শ্রেণী:ক্যাফের সদস্য
বিষয়শ্রেণী:মালিতে ফুটবল
লরেন্টজ ফ্যাক্টর

**লরেন্টজ ফ্যাক্টর** বা **লরেন্টজ গুণক** হলো সেই ফ্যাক্টর বা গুণক যার দ্বারা কোনো গতিশীল বস্তুর আপেক্ষিক ভর, সময় এবং দৈর্ঘ্যের পরিবর্তন ঘটে। ইহা বিশেষ আপেক্ষিকতার বেশকিছু সমীকরণে উপস্থিত রয়েছে এবং এটি লরেন্টজ রূপান্তর হতে উদ্ভূত হয়। পূর্বে লরেন্টজীয় তড়িৎগতিবিদ্যায় এর উপস্থিতির কারণে ওলন্দাজ পদার্থবিজ্ঞানী হেন্ড্রিক আন্টোন লোরেন্‌ৎস এর নামে এর এর নামকরণ করা হয়।

একে সাধারণত **[[গামা|<math>\gamma </math>]]** দ্বারা প্রকাশ করা হয়। কিছুক্ষেত্রে (বিশেষভাবে সুপারল্যুমিনাল গতির আলোচনায়) **<math>\gamma </math>** এর বদলে **Γ ** (বড় হাতের \gamma ) ব্যবহৃত হয়।

এর সাধারণ রূপ হলো:

:\gamma = \frac{1}{\sqrt{1 - \frac{v^2}{c^2}}} = \frac{1}{\sqrt{1 - \beta^2}}

যেখানে,

**v* হলো জড় প্রসঙ্গ কাঠামো দ্বয়ের মধ্যে আপেক্ষিক বেগ,
**c* হলো শূন্য মাধ্যমে  *[[আলোর গতিবেগ]]*,
**β* হলো *v* ও *c* এর অনুপাত।

## লরেন্টজ রূপান্তর হতে লরেন্টজ ফ্যাক্টর

লরেন্টজ রূপান্তর অনুসারে,

:\begin{align} 
  x' &= \gamma \left( x - v t \right)\\
  x &= \gamma \left( x' + v t' \right)\\
  x &=ct\\
  x' &= ct'
\end{align}

প্রথম সমীকরণে তৃতীয় ও চতুর্থ সমীকরণের মান বসীয়ে,

:ct' = \gamma t\left( c - v \right)

দ্বিতীয় সমীকরণে তৃতীয় ও চতুর্থ সমীকরণের মান বসীয়ে,

:ct = \gamma t'\left( c - v \right)

পঞ্চম ও ষষ্ট সমীকরণ গুণ করে,

 {c^2}tt' = {\gamma}^{2}tt'\left(\right)

শেষোক্ত সমীকরণটিকে \gamma এর জন্য সমাধান করলেই পাওয়া যায়,

 \gamma = \frac{1}{\sqrt{1 - \frac{v^2}{c^2}}}

এখানে,

*x ও x' হলো জড় প্রসঙ্গ কাঠামো দ্বয় কর্তৃক পরিমাপ কৃত দুরত্ব,
*t ও t' হলো জড় প্রসঙ্গ কাঠামো দ্বয় কর্তৃক পরিমাপ কৃত সময়,
**v* হলো জড় প্রসঙ্গ কাঠামো দ্বয়ের মধ্যে আপেক্ষিক বেগ,
**c* হলো শূন্য মাধ্যমে  *[[আলোর গতিবেগ]]*।

## আরো দেখুন

*বিশেষ আপেক্ষিকতা
*প্রকৃত সময়
*দৈর্ঘ্য সংকোচন
*সময়ের প্রসারণ

## তথ্যসূত্র

## বহিঃসংযোগ
*
*

বিষয়শ্রেণী:ডপলার ক্রিয়া
বিষয়শ্রেণী:সমীকরণ
বিষয়শ্রেণী:বিশেষ আপেক্ষিকতা
বিষয়শ্রেণী:হেন্ড্রিক আন্টোন লোরেন্‌ৎস
মৌরিতানিয়া ফুটবল ফেডারেশন

**মৌরিতানিয়া ফুটবল ফেডারেশন** (; , ; এছাড়াও সংক্ষেপে **এফএফআরআইএম** নামে পরিচিত) হচ্ছে মৌরিতানিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬১ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯৭৬ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মৌরিতানিয়ার রাজধানী নুওয়াকশুতে অবস্থিত।

এই সংস্থাটি মৌরিতানিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লীগ ১ মৌরিতানিয়া, মৌরিতানীয় প্রেসিডেন্ট'স কাপ এবং মৌরিতানীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মৌরিতানিয়া ফুটবল ফেডারেশনের সভাপতির দায়িত্ব পালন করছেন আহমেদ ইয়াহিয়া এবং সাধারণ সম্পাদকের দায়িত্ব পালন করছেন আহমেদু বৈরিক।

## কর্মকর্তা

## তথ্যসূত্র

## বহিঃসংযোগ
*   
* ফিফা-এ মৌরিতানিয়া ফুটবল ফেডারেশন  
* ক্যাফ-এ মৌরিতানিয়া ফুটবল ফেডারেশন 

বিষয়শ্রেণী:মৌরিতানিয়া ফুটবল ফেডারেশন
বিষয়শ্রেণী:১৯৬১-এ মৌরিতানিয়া-এ প্রতিষ্ঠিত
বিষয়শ্রেণী:১৯৬১-এ প্রতিষ্ঠিত ক্রীড়া সংস্থা
বিষয়শ্রেণী:মৌরিতানিয়ার ক্রীড়া নিয়ন্ত্রণ সংস্থা
বিষয়শ্রেণী:মৌরিতানিয়ার ফুটবল পরিচালনা পরিষদ
বিষয়শ্রেণী:ক্যাফের সদস্য
শেখ আবুল হোসেন (সাতক্ষীরার রাজনীতিবিদ)

**শেখ মোহাম্মদ আবুল হোসেন** বাংলাদেশের সাতক্ষীরা জেলার রাজনীতিবিদ যিনি তৎকালীন সাতক্ষীরা-৫ আসনের সংসদ সদস্য ছিলেন।

## প্রাথমিক জীবন
শেখ আবুল হোসেন সাতক্ষীরা জেলায় জন্মগ্রহণ করেন।

## রাজনৈতিক জীবন
শেখ আবুল হোসেন ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন সাতক্ষীরা-৫ আসন থেকে সংসদ সদস্য নির্বাচিত হন। তিনি ১২ অক্টোবর ১৯৮৮ সাল থেকে ১০ ডিসেম্বর ১৯৯০ সাল পর্যন্ত সাতক্ষীরা জেলা পরিষদের প্রথম চেয়ারম্যান ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:খুলনা বিভাগের রাজনীতিবিদ
খেলাঘর (১৯৫৯-এর চলচ্চিত্র)

***খেলাঘর*** হল একটি জনপ্রিয় বাংলা চলচ্চিত্র যা পরিচালনা করেন অজয় কর। এই চলচ্চিত্রটি ১৯৫৯ সালে এম.এস.জি প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, অসিতবরণ মুখোপাধ্যায়,ছবি বিশ্বাস।

## কাহিনী
গৌতম চ্যাটার্জি জেল থেকে পালানোর দৃশ্য দিয়ে গল্পের শুরু। গৌতম একজন মুক্তিযোদ্ধা ও রাজনৈতিক নেতা। গৌতম পালিয়ে গেলে রুচিরা ব্যানার্জির বাড়িতে আশ্রয় নেয়। রুচিরার বাবা রায়লাচাদুর। আর সি ব্যানার্জি একজন পুলিশ অফিসার। গৌতম সেখান থেকে চলে যায়। ইতোমধ্যে, রুচিরা তার বাড়ি ছেড়ে চলে যায় কারণ তার বাবা তাকে সুবীরের সাথে বিয়ে করার ইচ্ছার বিরুদ্ধে জোর করে। এর পরে, হঠাৎ রুচিরা আবার গৌতমের সাথে দেখা করে। তারা বন্ধু হয়ে যায় এবং তারা একসাথে এক জায়গা থেকে অন্য জায়গায় যায়। এবং গল্পটি প্রতিটা মোড়ে সাসপেন্স নিয়ে চলতে থাকে।

## শ্রেষ্ঠাংশে
* উত্তম কুমার
* মালা সিনহা
* অসিতবরণ মুখোপাধ্যায়
* ছবি বিশ্বাস
* শিশির বাতবয়াল
* ধীরাজ দাস  
* সবিতাব্রত দত্ত 
* সলিল দত্ত
* প্রীতি মজুমদার 
* আশীষ মুখোপাধ্যায়
* খগেন পাঠক

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৫৯-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
ক্রিশ্চিয়েন রিমন

**ক্রিশ্চিয়েন রিমন** (৬ মে ১৮৮৮ - ১২ এপ্রিল ১৯৭৯) একজন ডেনিশ নার্স ছিলেন। তিনি কোপেনহেগেনে জন্মগ্রহণ করেছিলেন। সেবিকা হিসেবে স্নাতক ডিগ্রি অর্জনকারী প্রথম ডেনিশ নার্স হওয়ার কারণে তাকে বিশেষভাবে স্মরণ করা হয়। তিনি আন্তর্জাতিক কাউন্সিল অফ নার্সেসের (আইসিএন) প্রথম বেতনভুক্ত সচিব (নির্বাহী সচিব) ছিলেন। নার্সিংয়ের জন্য আইসিএন-এর পক্ষ থেকে সর্বাধিক মর্যাদাপূর্ণ পুরস্কার দেওয়া হয়। এই পুরস্কারটি ক্রিশ্চিয়েন রিমনকে উচ্চ সম্মানে প্রতিষ্ঠিত করেছিল। রিমন আইসিএন-এর অফিশিয়াল জার্নাল ও  *International Nursing Review* লেখালেখি করেছিলেন। ১৯৭৯ সালে সিরাকিউস, সিসিলিতে তিনি  মৃত্যু বরন করেন।

## তথ্যসূত্র

বিষয়শ্রেণী:১৮৮৮-এ জন্ম
বিষয়শ্রেণী:১৯৭৯-এ মৃত্যু
উমর খালিদ

**উমর খালিদ** (জন্ম:১৯৮৭) একজন মানবাধিকার কর্মী এবং সাবেক ছাত্রনেতা। তিনি জওহরলাল নেহরু বিশ্ববিদ্যালয়ের ডেমোক্রেটিক স্টুডেন্টস ইউনিয়নের নেতা ছিলেন। কাশ্মীরি নেতা আফজাল গুরু ও মকবুল ভাটের ফাঁসির দন্ডের বিরুদ্ধে জওহরলাল নেহরু বিশ্ববিদ্যালয়ে অনুষ্ঠিত বিক্ষোভ কর্মসূচীতে তিনি অংশ নিয়েছিলেন।

## জন্ম ও শিক্ষা জীবন
উমর খালিদ নয়া দিল্লির জামিয়া নগরে জন্মগ্রহণ করেন। তার পিতা সৈয়দ কাশিম রাসুল ইলিয়াস ছিলেন মহারাষ্ট্রের অধিবাসী এবং তার মা ছিলেন উত্তর প্রদেশের অধিবাসী। ইলিয়াস ছাত্র জীবনে স্টুডেন্টস ইসলামিক মুভমেন্ট অব ইন্ডিয়ার সদস্য ছিলেন এবং পরবর্তীতে ওয়েলফেয়ার পার্টি অব ইন্ডিয়ার কেন্দ্রীয় সভাপতি হিসেবে দায়িত্ব পালন করেন।

খালিদ কিরোড়ীমল কলেজ ও দিল্লি বিশ্ববিদ্যালয়ে ইতিহাস নিয়ে লেখাপড়া করেন। তারপর তিনি জওহরলাল নেহরু বিশ্ববিদ্যালয় থেকে ইতিহাসে স্নাতকোত্তর এবং এম.ফিল ডিগ্রি অর্জন করেন। তার এম.ফিলের বিষয় ছিল "সিংভূমের হো জনগোষ্ঠী"।

"কনটেস্টিং ক্লেইমস অ্যান্ড কন্টিনজেন্সিস অফ দ্য রুল অন আদিবাসিস অফ ঝাড়খণ্ড" শিরোনামে খালিদের পিএইচ.ডি থিসিস ২০১৮ সালে জওহরলাল নেহরু বিশ্ববিদ্যালয়ে জমা দেওয়া হয়। পিএইচ.ডি শেষে ২০১৮ সালেই তিনি সোশাল সাইন্টিস্ট জার্নালে একটি গবেষণা পত্র প্রকাশ করেন। এর আগে তিনি জওহরলাল নেহেরু বিশ্ববিদ্যালয়ের সেন্টার ফর হিস্টোরিক্যাল স্টাডিজ আয়োজিত ইয়ং স্কলার'স কনফারেন্সে এই নিবন্ধটি উপস্থাপন করেছিলেন।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় মুসলিম
বিষয়শ্রেণী:ভারতীয় মানবাধিকার কর্মী
বিষয়শ্রেণী:ভারতীয় সক্রিয়কর্মী
বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৮৭-এ জন্ম
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় সাম্যবাদী
বিষয়শ্রেণী:তিহার জেলের বন্দী
বিষয়শ্রেণী:ভারতের বন্দী ও আটক
রোজা দাইনেল্লি

**রোজা দাইনেলি** ছিলেন একজন ইতালীয় চিকিৎসক। যিনি দ্বিতীয় বিশ্বযুদ্ধের সময় ইথিওপিয়ায় কর্মরত ছিলেন। ব্রিটিশরা যখন আফ্রিকার শিং হতে পূর্ব আফ্রিকা দখল করে এবং ইথিওপীয় সাম্রাজ্যে ফিরে যায়; তিনি ব্রিটিশ সেনাবাহিনীর বিরুদ্ধে নাশকতা অভিযানে সক্রিয়ভাবে অংশ নিয়েছিলেন।
## ঐতিহাসিক পটভূমি

## তথ্যসূত্র

বিষয়শ্রেণী:১৯৭৩-এ মৃত্যু
বিষয়শ্রেণী:১৯০১-এ জন্ম
বিষয়শ্রেণী:দ্বিতীয় বিশ্বযুদ্ধে নারী
হরিপুর ইউনিয়ন, পবা

**হরিপুর ইউনিয়ন** বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন। এই ইউনিয়ন পরিষদটি রাজশাহী জেলার পবা উপজেলার শেষ প্রান্তে অবস্থিত।

## অবস্থান ও আয়তন
হরিপুর ইউনিয়নের আয়তন  ৩৭.৭৫ বর্গমাইল।  হরিপুর ইউনিয়নের পূর্বে রাজশাহী সিটি কর্পোরেশন অবস্থিত। পশ্চিম দিকে দেওপাড়া ইউনিয়ন।

## প্রশাসনিক এলাকা
এখানে গ্রামের সংখ্যা ২৪ টি, মৌজার সংখ্যা ১৭ টি এবং হাট/বাজার সংখ্যা ০১ টি।

### গ্রামের তালিকা
* ১ নং ওয়ার্ড- চরমাঝারদিয়াড়, চরনবিনগর,
* ২ নং ওয়ার্ড-বশড়ী, হাড়ুপুর, হাড়ুপুর বাগানপাড়া
* ৩ নং ওয়ার্ড -নবগঙ্গা
* ৪ নং ওয়ার্ড-সোনাইকান্দি, জাংঘালপাড়া
* ৫ নং ওয়ার্ড- বেড়পাড়া, দবিরমোল্লাপাড়া, দরগাপাড়া,
* ৬ নং ওয়ার্ড- হরিপুর, হরিপুর বনপাড়া, হরিপুর ভাটাপাড়া, হরিপুর কলোনী পাড়া, হরিপুর নলপুকুর
* ৭ নং ওয়ার্ড- টেংরামারী, হলদিবোনা, নতুন কসবা, গোপালপুর
* ৮ নং ওয়ার্ড-খোলাবোনা, আন্ধারকোঠা, কসবা
* ৯ নং ওয়ার্ড-গহমাবোনা, আালিমগঞ্জ

## জনসংখ্যার উপাত্ত
(১) লোকসংখ্যাঃ-                      
* মহিলা ১৭১৯৬ জন
* পুরুষ  ১৮১৩৭ জন
* মোট = ৩৫৩৩৩ জন

(২)ভোটার  সংখ্যাঃ-

      মহিলা  ৮৩২০ জন

      পুরুষ  ৮৩৩৩  জন

     মোট = ১৬৬৫৩  জন

## শিক্ষা
হরিপুর ইউনিয়নের সাক্ষরতার হার হচ্ছে ৩৭%।  শিক্ষার প্রতিষ্ঠানের মধ্যে কলেজঃ ০১ টি, উচ্চ বিদ্যালয়ঃ ০২টি, মাদ্রাসা- ০১টি, সরকারী প্রাথমিক বিদ্যালয় ০৬টি এবং বে-সরকারী রেজিঃ প্রাঃ বিদ্যালয় আছে ০৫টি।

## অর্থনীতি
অত্র ইউনিয়নের জনগণ কৃষির উপর নির্ভরশীল।

## নদীসমূহ
হরিপুর ইউনিয়নে একটি  খাল রয়েছে। এটি হরিপুর  ইউনিয়নের টেংরামারি  গ্রাম থেকে দামকুড়া ইউনিয়নের কিছু অংশ জুড়ে প্রবাহিত  হয়েছে। পদ্মা নদীর উপচে পড়া পানি এ খাল দিয়ে প্রবাহিত হয়ে থাকে। খাল টির আনুমানিক দৈর্ঘ্য ৭.০০ কি:মি:। এ খাল টিতে প্রায় সারা বছরই পানি পাওয়া যায়। এ খালে বিভিন্ন প্রজাতীর মাছ উৎপাদন হয় এবং কৃষকেরা খালের পানি সেচ কাজে ব্যবহার করে কৃষিজাত ফসল উৎপাদনে উন্নতি সাধন করে। অত্র ইউনিয়নের পাশ দিয়ে পদ্মা নদী প্রবাহীত।

## তথ্যসূত্র

বিষয়শ্রেণী:পবা উপজেলার ইউনিয়ন
গলি থেকে রাজপথ

***গলি থেকে রাজপথ*** হল একটি জনপ্রিয় বাংলা চলচ্চিত্র যা পরিচালনা করেন প্রফুল্ল চক্রবর্তী। এই চলচ্চিত্রটি ১৭ জুলাই ১৯৫৯ সালে এশিয়ান ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাশগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, তুলসী চক্রবর্তী,ছবি বিশ্বাস।
## কাহিনি

## শ্রেষ্ঠাংশে
* উত্তম কুমার
* ছবি বিশ্বাস
* তুলসী চক্রবর্তী
* সাবিত্রী চট্টোপাধ্যায়
* নৃপতি চট্টোপাধ্যায়
* সুশীল চক্রবর্তী
* ধীরাজ দাস
* ছায়া দেবী
* নীভানানি দেবী
* অনুপ কুমার
* বিকাশ রায় 
* জহর রায়
* শৈলেন মুখার্জি
* পরিতোষ রায়
* লিলি সাহা
* হেলেন
* দুর্গা দে
* মানিক দত্ত

## তথ্যসূত্র

## বহিঃসংযোগ
* 

বিষয়শ্রেণী:১৯৫৯-এর চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:সুধীন দাশগুপ্ত সুরারোপিত চলচ্চিত্র
চট্টগ্রাম কলোনি

**চট্টগ্রাম কলোনী** (     পাকিস্তানের সিন্ধু, করাচির সিটি টাউনের অন্যতম একটি অঞ্চল । চিটাগাং কলোনি এমন একটি পাড়া যার জনসংখ্যা বেশিরভাগ জাতিগত বাঙালি নিয়ে গঠিত। কলোনির মধ্য দিয়ে যখন কেউ হাঁটবে তখন দেখতে পাবেন রঙিন বাঙালি সাইনবোর্ড, ভাসানী ক্যাপ, লুঙ্গি এবং কুর্তা। চট্টগ্রাম কলোনির একটি বাজার রয়েছে, যা ঢাকার কাপড়ের কেন্দ্র হিসাবে পাকিস্তান জুড়ে বিখ্যাত ছিল। এটি স্থানীয় বাংলা ভাষার সংবাদপত্র *[[দৈনিক কওমি বন্ধন|দৈনিক কওমি বাঁধনের]]*  সদর দফতরও ছিল।

## আরও দেখুন

* পাকিস্তানে বাঙালিরা

## তথ্যসূত্র

## বহিঃসংযোগ

* করাচি ওয়েবসাইট 
* স্থানীয় সরকার সিন্ধু ।

বিষয়শ্রেণী:করাচির নিকটবর্তী অঞ্চল
বিষয়শ্রেণী:বাংলাভাষী দেশ ও অঞ্চল
গোঘাট

**গোঘাট** হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ১ সমষ্টি উন্নয়ন ব্লকের একটি গ্রাম। গ্রামটি গোঘাট থানা এলাকার অন্তর্ভুক্ত।

## ভূগোল
গোঘাট গ্রামটির অক্ষাংশ ও দ্রাঘিমাংশ যথাক্রমে ।

## জনপরিসংখ্যান
২০১১ সালের জনগণনার তথ্য অনুযায়ী, গোঘাটের মোট জনসংখ্যা ৫,৪৯৫। এর মধ্যে ২,৭৯৮ জন (৫১ শতাংশ) পুরুষ এবং ২,৬৯৯ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৫৮০। গোঘাটে মোট সাক্ষর জনসংখ্যা ৪,১৩৫ (অন্যূন ছয় বছর বয়সীদের মধ্যে ৮৪.১৩ শতাংশ)।

## থানা
গোঘাট ১ ও গোঘাট ২ সমষ্টি উন্নয়ন ব্লক দু’টি গোঘাট থানার এক্তিয়ারভুক্ত।

## সমষ্টি উন্নয়ন ব্লকের সদর দফতর
গোঘাট ১ সমষ্টি উন্নয়ন ব্লকের সদর দফতর গোঘাটে অবস্থিত।

## পরিবহণ
ইএমইউ পরিষেবা পূর্বে হাওড়া থেকে আরামবাগ পর্যন্ত চালু হলেও পরে শেওড়াফুলি-বিষ্ণুপুর ব্রাঞ্চ লাইনের তারকেশ্বর-বিষ্ণুপুর সম্প্রসারিত অংশের বিদ্যুতায়িত ব্রডগেজ তারকেশ্বর-গোঘাট সেক্টরের কাজ সম্পূর্ণ হওয়ার পর এই পরিষেবা গোঘাট রেল স্টেশন অবধি সম্প্রসারিত হয়।

## তথ্যসূত্র

বিষয়শ্রেণী:হুগলি জেলার গ্রাম
বাঙাল

**বাঙাল** শব্দটি অখণ্ড বাংলার পূর্ব প্রান্তের বাঙালিদের বর্ণনার জন্য ব্যবহৃত হয়, যাদের ঘটিদের তুলনায় কিছুটা আলাদা বাংলা উচ্চারণ দ্বারা চিহ্নিত করা হয়। সাধারণত এটি ধারণা করা হয় যে হুগলি নদীর পূর্ব থেকে ব্রহ্মপুত্র-পদ্মা নদী হল অখণ্ড বাংলার এলাকা। ব্রহ্মপুত্র-পদ্মা নদীর পূর্বের অঞ্চলগুলি ঐতিহ্যগতভাবে বাঙালদের আদিভূমি হিসাবে ধারণ করা হয়। যথাযথ সংজ্ঞা অনুসারে, বাঙালরা হলেন সেই লোকেরা যাদের পূর্ব পুরুষরা পূর্ববঙ্গের মাটির সাথে সম্পৃক্ত। 
## ইতিহাস
১৯০৫ সালে প্রথম অখন্ড বাংলাকে "বঙ্গ" ও "পূর্ববঙ্গ ও আসাম" এই দুই ভাগে ভাগ করা হয়। ১৯১১ সালে আবার দুই বঙ্গকে এক করে দেয়া হয়। ১৯৪৭ সালে ভারত বিভাগের সময় পূর্ববঙ্গ থেকে কিছু লোক প্রধানত হিন্দুরা পশ্চিমবঙ্গে চলে আসেন। পশ্চিমবঙ্গের আদি জনগোষ্ঠী এই শরণার্থীদেরই মাঝে মাঝে বাঙাল বলে অভিহিত করত। এই হিসাবে, ঘটি ও বাঙাল শব্দটি পশ্চিমবঙ্গে বেশিরভাগ ক্ষেত্রে ব্যবহৃত হয়। যদিও বাংলাদেশে, পশ্চিমবঙ্গ থেকে আগত অভিবাসীদের তুলনামূলক বেশি সংখ্যক অঞ্চল ছাড়া এই শব্দের ব্যবহার বিরল। আধুনিক যুগে, উচ্চ বর্ণের বাঙালি হিন্দুদের মধ্যে, "বাঙাল" এবং "ঘটি" সামাজিক উপ-গোষ্ঠী হিসাবে ব্যবহৃত হয়। দেশ বিভাগের সময় যাদের পরিবার পূর্ববঙ্গ থেকে এসেছিল তারা হল বাঙাল এবং যাদের পরিবার সেই সময় পশ্চিমবঙ্গে অবস্থান করছিলেন তারা হলেন ঘটি। একইভাবে, ১৯৪৭ সালে ভারতের স্বাধীনতার আগে পশ্চিমবঙ্গ থেকে পূর্ববঙ্গে আগত লোকেরা ঘটি নামেও পরিচিত, যেহেতু তারা স্বাধীনতার সময় ভারতের পশ্চিমবঙ্গে অবস্থান করছিল। এখানে ব্যবহৃত শব্দটির প্রকৃত ভূগোলের সাথে খুব কম সম্পর্ক রয়েছে। যেহেতু এই গোষ্ঠীর বেশিরভাগ সদস্যই এখন ভারতে বাস করছেন। ঐতিহাসিকভাবে, তাদের বর্ণের মধ্যে বিবাহ করার পাশাপাশি, এই গোষ্ঠীর লোকেরাও বাঙাল বা ঘটি যাই হোক না কেন, এই গোষ্ঠীর মধ্যেই বিবাহ পছন্দ করত। ইস্টবেঙ্গল (বাঙালদের) এবং মোহনবাগান (ঘটিদের) এই দুটি ফুটবল ক্লাবকে তাদের নিজ নিজ সমর্থনের মাধ্যমে বাঙাল এবং ঘটিরা তাদের সাংস্কৃতিক প্রতিদ্বন্দ্বিতা বজায় রেখেছে। এছাড়াও তারা স্ব স্ব রান্না এবং বিশেষত নদী-ভিত্তিক স্বাদযুক্ত খাবারের আধিপত্যের দাবির মাধ্যমে প্রতিদ্বন্দ্বিতাও লালন করে। যথা: চিংড়ি ঘটিদের জন্য এবং ইলিশ বাঙালদের জন্য।

## বাঙাল বনাম ঘটি
বৃহত্তর বাঙালি সমাজে বাঙাল এবং ঘটিদের মধ্যে কিছু সামাজিক পার্থক্য পরিলক্ষিত হয়।

# বিভাজনটা মূলত উপভাষা এবং কিছু সাংস্কৃতিক উপাদানগত দিক থেকে, আধুনিক রাজনৈতিক সীমান্ত হিসেবে নয়।

ঘটি = গঙ্গার দুই পারের মানুষ এবং তার মধ্যে বৃহত্তর কুষ্টিয়াও রয়েছে।

বাঙাল = পদ্মার পূর্ব পারের মানুষ, তবে তার মধ্যে খুলনা, বরিশাল ও ফরিদপুরও আছে।

# ঘটিরা দীপাবলির দিন লক্ষ্মী পুজো করে আর অন্যদিকে বাঙালরা দুর্গাপুজোর পরে কোজাগরী লক্ষ্মীপুজো করে।

# বাঙালরা সাধারণত খাবারে ঝাল পছন্দ করে আর বিপরীতে ঘটিরা খাবারে মিষ্টি বেশি পছন্দ করে।

## আরও দেখুন

* বঙ্গালী উপভাষা
* ভারত বিভাগ
* বঙ্গভঙ্গ (১৯৪৭)

## তথ্যসূত্র

## বহিঃসংযোগ

বিষয়শ্রেণী:বাঙালি ব্যক্তি
বিষয়শ্রেণী:পূর্ববঙ্গের ব্যক্তি
বিষয়শ্রেণী:পূর্ববঙ্গ
ইভান শাহরিয়ার সোহাগ

**ইভান শাহরিয়ার সোহাগ** বাংলাদেশি চলচ্চিত্র অভিনেতা ও বাংলাদেশের **[[৪২তম জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]] বিজয়ী** নৃত্যশীল্পী। সোহাগ ড্যান্স ট্রুপ নামে একটি ড্যান্স কোম্পানি পরিচালনা করেন। সে অনুষ্ঠান থেকে বিভিন্ন করপোরেট অনুষ্ঠানের নাচে অংশ নেয় তার দল। ২০১৭ সালে নির্মিত ধ্যাততেরিকি নামে চলচ্চিত্রে নৃত্য পরিচালনার জন্য তিনি ২০১৯ সালে **শ্রেষ্ঠ নৃত্য পরিচালক হিসেবে** ৪২তম জাতীয় চলচ্চিত্র পুরস্কারে ভূষিত হন।

## কর্মজীবন
ইভান বরিশাল জেলার খেলাঘর শিশু সংগঠন থেকে নচের মাধ্যমে নৃত্যশিল্পে পা রাখেন। বাংলাদেশ ও ভারতের একাধিক অনুষ্ঠানে নৃত্য ও কোরিগ্রাফি করছেন তিনি।

### পুরস্কার ও মনোনয়ন
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**

## গ্রেফতার
নারী পাচারকারী চক্রের সঙ্গে জড়িত থাকার অভিযোগে ২০২০ সালের ১০ সেপ্টেম্বর বাংলাদেশ পুলিশের অপরাধ তদন্ত বিভাগ ইভান সোহাগকে ঢাকার নিকেতন থেকে গ্রেফতার করে।  পুলিশ জানায় সোহাগ ও তার সহযোগীরা দুবাইসহ মধ্যপ্রাচ্যের বিভিন্ন দেশে ড্যান্সবারে চাকরি দেওয়ার কথা বলে নারী পাচারে যুক্ত ছিলেন। ঢাকার লালবাগ থানায় মানবপাচার আইনে দায়ের হওয়ায় মামলায় ইভানকে ১২ সেপ্টেম্বর তাকে আদালতে হাজির করা হলে ঢাকা ম্যাট্রোপলিটন ম্যাজিস্ট্রেট আদলতের বিচারক বেগম ইয়াসমিন আরা কারাগারে পাঠানোর নির্দেশ দেন। 

## তথ্যসূত্র

বিষয়শ্রেণী:শ্রেষ্ঠ নৃত্য পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বরিশাল জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নৃত্য পরিচালক
বিষয়শ্রেণী:বাংলাদেশী নৃত্যশিল্পী
ভূসংস্থান

ভূমিভাগের উপরিস্থলের আকার এবং বৈশিষ্ট বিষয়ক চর্চাকে **ভূসংস্থান** বলা হয়। কোনো একটি স্থানের ভূসংস্থান বলতে, সেই স্থানটির ভূত্বকের গঠন, অন্যান্য বৈশিষ্ট বা তাদের বর্ণনা (বিশেষত মানচিত্রে চিত্রায়ণ যেভাবে হয়েছে) বোঝায়।
ভূসংস্থান হচ্ছে ভূবিজ্ঞান ও গ্রহসম্পর্কীয় বিজ্ঞানের একটি শাখা, যেখানে সাধারণভাবে সব ধরনের স্থানীয় বিষয় নিয়ে চর্চা হয়। এই চর্চাতে যেমন ভূমি গঠন বিষয়টি থাকে, তেমন সংশ্লিষ্ট অঞ্চলের প্রকৃতি বা মনুষ্যসৃষ্ট নির্মাণ, এমনকি সেই অঞ্চলের ইতিহাস বা সংস্কৃতি, সব কিছুই এই শাখার চর্চার অন্তর্ভুক্ত। কিন্তু মার্কিন যুক্তরাষ্ট্রে, ভূসংস্থান মানচিত্রে শুধুমাত্র উচ্চতার রেখাচিত্রই দেখানো হয়, অর্থাৎ সেখানে  "ভূসংস্থান" বলতে শুধুমাত্র ভূতাত্বিক গঠনকেই বোঝায়।

সংক্ষিপ্ত অর্থে টোগোগ্রাফিটিতে ত্রাণ বা ভূখণ্ডের রেকর্ডিং, পৃষ্ঠের ত্রিমাত্রিক গুণমান এবং নির্দিষ্ট ভূমিগুলির সনাক্তকরণ জড়িত। এটি জিওমোরফোমেট্রি নামেও পরিচিত। আধুনিক ব্যবহারে, এর মধ্যে ডিজিটাল ফর্ম (ডিইএম) এর উত্থানের ডেটা উৎপন্ন হয়। এটি প্রায়শই কনট্যুর লাইন, হাইপোসোমেট্রিক টিন্টস এবং ত্রাণ ছায়া সহ বিভিন্ন কৌশল দ্বারা মানচিত্রে ল্যান্ডফর্মের গ্রাফিক উপস্থাপনা অন্তর্ভুক্ত বলে মনে করা হয়।

## ব্যুৎপত্তি

## উদ্দেশ্য

## আরও দেখুন

* মানচিত্রাঙ্কনবিদ্যা

## তথ্যসূত্র

বিষয়শ্রেণী:ভূ-সংস্থানবিজ্ঞান
বিষয়শ্রেণী:মানচিত্রাঙ্কনবিদ্যা
বিষয়শ্রেণী:ভূগোল
আব্দুল্লাহ আল মাহমুদ

**আব্দুল্লাহ আল মাহমুদ** (১৯০০–১৩ জুন ১৯৭৫) বাংলাদেশের সিরাজগঞ্জের রাজনীতিবিদ ও আইনজীবী যিনি তৎকালীন ব্রিটিশ ভারতের আইনসভার সদস্য (এমএসএ) ও তৎকালীন পাকিস্তান কেন্দ্রীয় সরকারের মন্ত্রী হিসেবে দায়িত্ব পালন করেন।

## জন্ম ও প্রাথমিক জীবন
আব্দুল্লাহ আল মাহমুদ ১৯০০ সালে সিরাজগঞ্জের শিয়ালকোল ইউনিয়নের কয়েলগাঁতী গ্রামে জন্মগ্রহণ করেন। তার পিতা দেরাজউদ্দিন তালুকদার ছিলেন। তিনি ১৯১৫ সালে এন্ট্রান্স পাশ করে রংপুরের কারমাইকেল কলেজ থেকে ১৯১৮ সালে আইএ পাশ করে কোলকাতা ইসলামিয়া কলেজ থেকে ১৯২০ সালে বিএ ডিগ্রী অর্জন করেন। ১৯২২ সালে কোলকাতা বিশ্ববিদ্যালয় থেকে আরবীতে এমএ এবং আইন বিষয়ে বিএল ডিগ্রী অর্জন করেন।

## রাজনৈতিক জীবন
আব্দুল্লাহ আল মাহমুদ ব্রিটিশ সাম্রাজ্যবাদ অধ্যুষিত ভারতের মুসলিম স্বার্থরক্ষার আন্দোলনে সক্রিয় ভূমিকা পালন করেন। ১৯২৪ সালে তিনি সিরাজগঞ্জে আইন পেশা শুরু করেন।

১৯৩৭ সালে বেঙ্গল লেজিসলেটিভ এসেম্বলীর মেম্বার (এমএলএ) নির্বাচিত হয়ে পার্লামেন্টের সেক্রেটারী নিযুক্ত হন তিনি। অসহযোগ আন্দোলনের ডাকে সাড়া দিয়ে তিনি ব্রিটিশ প্রদত্ত ‘খান বাহাদুর’ উপাধি প্রত্যাখান করেন। তিনি লখ্নৌতে মুসলিমলীগ কার্যনির্বাহী কমিটির সভায় বাংলা প্রদেশ থেকে নির্বাচিত একমাত্র সদস্য ছিলেন।

২৩ মার্চ ১৯৪০ সালে লাহোর অধিবেশনে শেরে বাংলা আবুল কাশেম ফজলুল হক মুসলীম রাষ্ট্র প্রতিষ্টার দাবি উত্থাপন করেন। লাহরের সেই ঐতিহাসিক সম্মেলনে সিরাজগঞ্জ থেকে প্রতিনিধিত্ব করেন তিনি। ১৯৪২ সালে তিনি সর্বভারতীয় মুসলিম লীগ সম্মেলনের আহ্বায়ক নিযুক্ত হন। ১৯৪৫ সালে তিনি প্রথম ভারতীয় নেতা হিসাবে ইমপেরিয়্যাল জুট কমিটির চেয়ারম্যান নিযুক্ত হয়েছিলেন যার সদর দপ্তর ছিলো লন্ডনে।

১৯৪৮ সালে তিনি পাকিস্তান কেন্দ্রীয় আইন পরিষদের সদস্য নির্বাচিত হয়ে জয়েন্ট চিফ হুইপ নিযুক্ত হন এবং কোলকাতায় পাকিস্তানের ডেপুটি হাই কমিশনার হিসেবে দায়িত্ব গ্রহণ করে ১৯৫২ সাল পর্যন্ত দায়িত্ব পালন করেন। ১৯৬২ ও ১৯৬৫ সালে তিনি পাকিস্তান জাতীয় পরিষদের সদস্য নির্বাচিত হন। ১৯৬৩ সালে পাকিস্তান কেন্দ্রীয় সরকারের শিল্প ও প্রাকৃতিক সম্পদমন্ত্রী নিযুক্ত হয়ে ১৯৬৫ সাল পর্যন্ত দায়িত্ব পালন করেন।

তিনি সিরাজগঞ্জ পৌরসভার চেয়ারম্যান ও পাবনা জেলা পরিষদের চেয়ারম্যান ছিলেন। ১৯৬৯ সাল থেকে তিনি বার্ধক্যজনিত কারণে সক্রিয় রাজনীতি থেকে দূরে চলে যান।

## পারিবারিক জীবন
আব্দুল্লাহ আল মাহমুদের বড় ছেলে বিএনপির স্থায়ী কমিটির সদস্য, সিরাজগঞ্জ জেলা পরিষদের সাবেক চেয়ারম্যান, সাবেক সংসদ সদস্য ও সাবেক বিদ্যুৎ প্রতিমন্ত্রী ইকবাল হাসান মাহমুদ টুকু। তার জামাতা এম এম মতিন উপ-প্রধানমন্ত্রী, মন্ত্রী ও সংসদ সদস্য ছিলেন। ছোট ছেলে সিরাজগঞ্জ পৌরসভার সাবেক চেয়ারম্যান মঞ্জুর হাসান মাহমুদ খুশী। তার মেয়ে তাসমিনা মাহমুদ সেবা চিকিৎসক ছিলেন।

## মৃত্যু
আব্দুল্লাহ আল মাহমুদ ১৩ জুন ১৯৭৫ সালে মৃত্যুবরণ করেন।

## তথ্যসূত্র

বিষয়শ্রেণী:১৯০০-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:সিরাজগঞ্জ জেলার রাজনীতিবিদ
বিষয়শ্রেণী:সিরাজগঞ্জ জেলার আইনজীবী
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:মৌলানা আজাদ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তান আন্দোলনের বাঙালি সক্রিয়তাবাদী
বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:২০শ শতাব্দীর বাঙালি
বিষয়শ্রেণী:বাংলাদেশী সুন্নি মুসলিম
বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:পূর্ব পাকিস্তানের ব্যক্তি
বিষয়শ্রেণী:পাকিস্তান গণপরিষদ সদস্য
বিষয়শ্রেণী:বঙ্গীয় আইনসভার সদস্য ১৯৩৭-১৯৪৫
বিষয়শ্রেণী:১৯০২-এ জন্ম